किरात याक्थुङ चुम्लुङ युके एक लिम्बू समुदायको ऐतिहसिक संस्था हो । यसबारे दुईमत छैन । यो संस्थाले आफ्नो निजी जग्गा खरिद गर्ने बारेमा विभिन्न मिडिया साथै सामाजिक सञ्जालमा प्रकाशन र प्रसारण भएको छ र हुँदै छ । यो यथार्थ पनि हो । किरात याक्थुङ चुम्लुङ युकेभित्र यो परियोजनालाई आरम्भ गर्नका लागि ५ सदस्यहरुको एक समिति निर्माण भएको थियो । यस समितिले केही वर्ष चुम्लुङ देन खरिद राशि रकम संकलनप्रति निकै कहालीलाग्दो र कठोर परिश्रम गर्नुपर्यो‍ । तर, भनाइ के छ भने परिश्रमले साधारणतया दुईवटा प्रतिफल दिन्छ । एक त सफलतासहितको ज्ञान र अर्को विफलको ज्ञान ।
